ddrg/super_eurlex huggingface dataset:
SKRIFTLIG FORESPØRGSEL E-0979/03

af Roberta Angelilli (UEN) til Kommissionen

(27. marts 2003)

Om: Carrara Kommunes udnyttelse af midler fra kultur 2000-programmet

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Carrara Kommune, har hårdt brug for at udnytte EU-midlerne til fremme af det europæiske kulturområdes mangfoldighed og traditioner ved at fremme skabende kunstnerisk virksomhed og faglig mobilitet samt adgangen til og udbredelsen af kunst og kultur.

Kan Kommissionen på denne baggrund oplyse:

1. om Carrara Kommune har forelagt projekter i håb om at opnå støtte fra kultur 2000-programmet?

2. om Carrara Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Viviane Redingpå skriftlige forespørgsler E-0830/03, E-0892/03, E-0978/03, E-0979/03,E-0980/03, E-0981/03, E-0982/03, E-0983/03, E-0984/03, E-0985/03,E-0986/03, E-0987/03, E-0988/03, E-0989/03 og E-0990/03

(25. april 2003)

Kommssionen er i færd med at indhente de oplysninger, der er nødvendige for at besvare spørgsmålet, og skal meddele resultatet af sine efterforskninger, så snart det foreligger.
SKRIFTLIG FORESPØRGSEL E-0038/03

af Marco Cappato (NI) til Rådet

(21. januar 2003)

Om: Den italienske ambassade i Moskva indbyder person, der er eftersøgt af Interpol

Det italienske dagblad La Repubblica offentliggjorde den 7.1.2003 en undersøgelse, hvoraf det fremgår, at forretningsmanden Mark Garber, direktør for Fleming Family and Partners og i den russiske bank UCB's ledelse, var blandt de indbudte til en modeopvisning og reception, der blev afholdt på den italienske ambassade i Moskva i november 2001. Ifølge La Repubblica var Mark Garber på daværende tidspunkt eftersøgt af den offentlige anklager i Torino og af Interpol over hele verden (eftersøgningen blev allerede udsendt den 28. maj 2001) på grundlag af en international arrestordre for delagtighed i ulovlig våbenhandel. Arrestordren blev siden trukket tilbage.

Vil Kommissionen inden for rammerne af sine beføjelser gennem den strafferetlige samarbejdsordning mellem EU-landene og over for de tredje lande sammen med den italienske regering og Europol undersøge, om de hændelser, der er beskrevet i La Repubblica, er i overensstemmelse med sandheden, og eventuelt såfremt hændelsesforløbet bekræftes klarlægge, hvad der har fået Italien til ikke at efterleve den internationale arrestordre?

Svar

(5. og 6. maj 2003)

Rådet kommenterer aldrig presseartikler og kan ikke gå ind i enkeltstående straffesager. Rådet kan derfor ikke imødekomme det ærede parlamentsmedlems anmodning.
SKRIFTLIG FORESPØRGSEL E-1029/03

af Roberta Angelilli (UEN) til Kommissionen

(28. marts 2003)

Om: Terni Kommunes udnyttelse af midler fra programmet Venskabsbyer i EU 2000

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Blandt de programmer, EU yder støtte til, er der også et program til fremme af konsolideringen af venskabsforbindelser mellem europæiske byer, og mange italienske byer, herunder Terni, ville være særlig egnede i denne forbindelse.

Kan Kommissionen på denne baggrund oplyse:

1. om Terni Kommune forelagde projekter i håb om at opnå støtte fra programmet Venskabsbyer i EU 2000?

2. om Terni Kommune fik bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Viviane Redingpå skriftlige forespørgsler E-0864/03, E-0886/03, E-1017/03, E-1018/03,E-1019/03, E-1020/03, E-1021/03, E-1022/03, E-1023/03, E-1024/03,E-1025/03, E-1026/03, E-1027/03, E-1028/03 og E-1029/03

(8. maj 2003)

Midlerne til venskabsbyer forvaltes ikke decentralt.

Støtte tildeles af Kommissionen på grundlag af projekter, som de kommunale myndigheder eller venskabsbykomitéerne indsender.

Støtten udbetales først, når arrangementet er afviklet, og det sker mod forevisning af regnskabsbilag.

De lokale myndigheder deltager i venskabsbyarrangementet på grundlag af en årlig indkaldelse af forslag, som offentliggøres i EUT.

Med hensyn til det ærede parlamentsmedlems forespørgsler: For kommunerne Fiumicino (E-0886), Frosinone (E-0864), Ancona (E-1017), Florence (E-1019), Livourne (E-1020), Macerata (E-1021), Perouse (E-1023), Pesaro (E-1024), Pisa (E-1025), Pistoia (E-1026), Siene (E-1028), Terni (E-1029). Ikke modtaget midler til venskabsbyer i 2000.

For kommunerne Carrara (E-1018), Massa (E-1022), Prato (E-1027). Midler til et venskabsbyarrangement i 2000. Midlerne er opbrugt.

Det ærede parlamentsmedlem kan også henvende sig til de berørte lokale myndigheder for at få mere fyldestgørende oplysninger.
SKRIFTLIG FORESPØRGSEL P-0165/03

af Paul Lannoye (Verts/ALE) til Kommissionen

(24. januar 2003)

Om: Fjernstyrede missiler

Den nye generation af fjernstyrede missiler, som USA har udviklet, er skabt til at gennemtrænge og ødelægge underjordiske befæstede mål. Ud fra en ren militær logik må det meget kompakte metal, der er anvendt for at gøre disse våben så effektive som muligt, være forarmet uran. Bliver denne type våben produceret i EU? Kan Kommissionen, hvis dette ikke er tilfældet, oplyse, om de væbnede styrker i visse af EU's medlemsstater disponerer over sådanne våben?

Svar afgivet på Kommissionens vegne af Erkki Liikanen

(13. februar 2003)

Kommissionen har ingen retlig kompetence til at gribe ind i valget og arten af våben, der fremstilles, eller til at overvåge anvendelsen af disse våben.

I betragtning af forespørgslens militære karakter kan det ærede medlem eventuelt anmode Javier Solana, Rådets generalsekretær og EU's højtstående repræsentant for den fælles udenrigs- og sikkerhedspolitik, om supplerende oplysninger.
SKRIFTLIG FORESPØRGSEL E-0784/03

af Christos Folias (PPE-DE) til Kommissionen

(14. marts 2003)

Om: Støtte til producenter

Det er velkendt, at der i Grækenland hverken findes nogen matrikel over landbrugsjord eller register over landbrugere.

Hvilke skridt vil der blive taget i spørgsmålet om forpagtning af landbrugsjord? Er det muligt, at den støtte, der er bestemt for producenten, på grund af de velkendte bureaukratiske procedurer og administrative mangler, som findes i det græske landbrugsministerium, havner hos ejerne af landbrugsarealerne og ikke hos den støtteberettigede producent?

Svar afgivet på Kommissionens vegne af Franz Fischler

(4. april 2003)

Efter artikel 20 i Kommissionens forslag om fastlæggelse af den fælles landbrugspolitiks fælles regler for ordninger for direkte støtte(1) indfører hver medlemsstat et integreret forvaltnings- og kontrolsystem. Dette system vil for Grækenland som for alle andre medlemsstater blive baseret på det eksisterende integrerede system for direkte støtte. I denne sammenhæng har Grækenland allerede indført et system til identifikation af parceller, der dog endnu ikke er fuldt funktionsdygtigt. Der er desuden også oprettet et system til registrering af hver enkelt landmand, der indgiver en støtteansøgning. De eksisterende systemer vil blive udvidet, så de også kommer til at omfatte de nye elementer i ordningen med en enkelt betaling pr. bedrift.

Foruden en elektronisk database og et identifikationssystem for landbrugsparceller, der er blevet udvidet i forhold til det eksisterende system, omfatter det nye system også et system til identifikation og registrering af betalingsrettigheder. Et integreret kontrolsystem for støtteansøgninger og et enkelt system til registrering af hver enkelt landbruger, der indgiver en støtteansøgning, vil også blive overtaget fra det eksisterende integrerede kontrolsystem og tilpasset.

For at sikre, at den enkelte betaling pr. bedrift udbetales til de producenter, der har ret til den, er det i artikel 24 i samme forslag fastsat, at systemet til identifikation og registrering af betalingsrettigheder skal oprettes således, at efterprøvning af rettigheder og krydskontrol med støtteansøgningerne og systemet til identifikation af landbrugsparceller er mulig. Ifølge artikel 26 skal medlemsstaterne foretage en administrativ kontrol af støtteansøgningerne, herunder en efterprøvning af det støtteberettigede areal og de tilsvarende betalingsrettigheder.

(1) KOM(2003) 23 endelig udg.
SKRIFTLIG FORESPØRGSEL E-0369/03

af Luciano Caveri (ELDR) til Kommissionen

(12. februar 2003)

Om: Fremskyndet anvendelse af mindre forurenende lastbilmotorer

I forbindelse med den brede debat om transportpolitikken, navnlig med hensyn til den overdrevne anvendelse af vejtransport, er en europæisk indsats for stadig mindre forurenende lastbilmotorer stadig aktuel. Kan Kommissionen med henblik på indførelsen af Euro 4- og Euro 5-motorerne oplyse, om ikke det er muligt at afkorte den fastsatte tidsplan for disse motorers indførelse på markedet, og hvilke mekanismer man kunne forestille sig med henblik på en reel fornyelse af lastbilparken?

Svar afgivet på Kommissionens vegne af Erkki Liikanen

(21. marts 2003)

Ved direktiv 1999/96/EF(1) (om ændring af direktiv 88/77/EØF(2)) blev der indført obligatoriske Euro 4- og Euro 5-grænseværdier for emission af forurenende stoffer. Artikel 3 i direktiv 1999/96/EØF fastsætter rammerne for, hvilke skatte- og afgiftslettelser medlemsstaterne kan indrømme for at fremme en tidlig indførelse af fabriksnye køretøjer og motorer, der opfylder de fremtidige Euro 4- og Euro 5-grænseværdier. Ud over disse rammer findes der ingen andre midler til at fremskynde indførelsen af nye Euro 4- og Euro 5-køretøjer og -motorer på markedet.

Fabrikanterne er i øjeblikket ved at lægge sidste hånd på deres Euro 4-køretøjer og -motorer, hvor der fortrinsvis lægges vægt på en mindre partikelemission. Euro 4-pakken vil ved et kommende kommissionsforslag blive suppleret med flere nye tekniske prøver, jf. direktiv 1999/96/EF, men derudover ventes det også, at de skatte- og afgiftslettelser, der indrømmes i nogle medlemsstater, snart vil føre til, at der bliver indført køretøjer og motorer, der opfylder Euro 4-grænseværdierne.

Det vil dog formentlig tage nogen tid, før der bliver indført køretøjer, der opfylder Euro 5-emissionsgrænseværdierne (skærpet grænseværdi for nitrogenoxider, mens grænseværdierne for de øvrige forurenende stoffer er de samme som ved Euro 4). Den teknologi, europæisk industri fortrinsvist anvender til at overholde Euro 5-emissionsgrænseværdierne, kræver en infrastruktur til at levere et nødvendigt tilsætningsstof, som er afgørende for, at teknologien kan fungere korrekt.

(1) Europa-Parlamentets og Rådets direktiv 1999/96/EF af 13. december 1999 om indbyrdes tilnærmelse af medlemsstaternes lovgivninger om foranstaltninger mod emission af forurenende luftarter og partikler fra motorer med kompressionstænding til fremdrift af køretøjer og emission af forurenende luftarter fra køretøjsmotorer med styret tænding, som benytter naturgas eller autogas (LPG) som brændstof, og om ændring af Rådets direktiv 88/77/EØF, EFT L 44 af 16.2.2000.

(2) Rådets direktiv 88/77/EØF af 3. december 1987 om indbyrdes tilnærmelse af medlemsstaternes lovgivninger om foranstaltninger mod emission af forurenende luftarter fra dieselmotorer til fremdrift af køretøjer, EFT L 36 af 9.2.1988.
SKRIFTLIG FORESPØRGSEL E-0394/03

af Salvador Jové Peres (GUE/NGL) til Rådet

(13. februar 2003)

Om: Eventuel overtrædelse af Rådets forordninger om forarbejdede tomater

I Forvaltningskomiteen for Frugt og Grønsager blev mængden af forarbejdede tomater pr. medlemsstat den 15. januar 2002 godkendt ved en udtalelse, og det vedtoges at yde fuld støtte til samtlige lande, idet Fællesskabets tærskel ikke var blevet overskredet. Kommissionen offentliggjorde dog ikke denne afgørelse, da den vedtog den pågældende forordning.

I sit forslag til foranstaltninger på mødet i Forvaltningskomiteen for Produkter Forarbejdet på Basis af Frugt og Grønsager den 28. januar 2002 efterkom Kommissionen anmodninger fra Italien.

Er det Rådets opfattelse, at disse anmodninger om støtte havde været genstand for den kontrol, der skal finde sted i medfør af forordning (EF) nr. 2201/96(1) og forordning (EF) nr. 449/2001(2)?

Mener Rådet, at artikel 23, stk. 2, i forordning (EF) nr. 449/2001 (hvor den 10. december fastsættes som frist for at angive den samlede mængde, som der ansøges om støtte for)?

Er det Rådet bekendt, hvornår der blev indkaldt til mødet den 28. januar 2002 i Forvaltningskomiteen for Produkter Forarbejdet på Basis af Frugt og Grønsager og med hvilken begrundelse?

Dersom de nævnte forordninger ikke er blevet overholdt, hvad vil Rådet da foretage sig?

(1) EFT L 297 af 21.11.1996, s. 29.

(2) EFT L 64 af 6.3.2001, s. 16.

Svar

(13. maj 2003)

Sagsbehandlingen i Europa-Kommissionens Forvaltningskomité for Frugt og Grøntsager hører ikke under Rådets kompetence, og Rådet kan derfor ikke udtale sig om den.
SKRIFTLIG FORESPØRGSEL E-0059/03

af Camilo Nogueira Román (Verts/ALE) til Rådet

(22. januar 2003)

Om: Vedtagelse af specifik EU-lovgivning for søtransport af farligt gods efter Prestige-katastrofen ud for den galiciske kyst

Hvad er begrundelsen for, at Rådet ikke vil gå med til at vedtage en specifik EU-lovgivning for kystnær søtransport af farligt gods i lighed med den olieforureningslovgivning (Oil Pollution Act), som USA indførte i 1990 efter Exxon Valdez-ulykken, således at der kan etableres en anden juridisk ramme end de uklare og primitive internationale bestemmelser?

Svar

(8. maj 2003)

Rådet henviser det ærede parlamentsmedlem til det svar, det gav på det samme spørgsmål i forbindelse med spørgetiden til Rådet under Europa-Parlamentets mødeperiode i januar 2003 (QH 0847/02).
SKRIFTLIG FORESPØRGSEL E-0509/03

af Joan Colom i Naval (PSE) til Kommissionen

(24. februar 2003)

Om: Vandkvalitet og den spanske vandplan (PHN)

Hovedformålet med vandrammedirektivet er at sikre en rationel og bæredygtig anvendelse af vand, således at dets økologiske og miljømæssige kvalitet bevares. Det sigter således på at forhindre enhver yderligere forringelse, forbedre økosystemernes tilstand og sikre en tilstrækkelig forsyning med vand af god kvalitet.

Samtidig er det i en spansk sammenhæng velkendt, at kvaliteten af floden Ebros vand er mangelfuld, idet dets saltindhold overskrider de vejledende grænser, der er fastlagt i såvel den spanske lovgivning som i WHO's henstillinger vedrørende vand af god kvalitet. I stedet for at give vandkvaliteten den absolut højeste kvalitet ved at tilføre vand med lavt saltindhold fokuserer PHN på omledning af vand fra Ebro-floden, hvorved de fremtidige modtagere af dette vand på Middelhavskysten er dømt til at skulle finde sig i en forringelse af deres vandressourcer, hvad enten det skal bruges i en by- eller en landbrugsmæssig sammenhæng. Agter Kommissionen i lyset heraf at yde finansiel støtte til et projekt som dette, hvis virkninger vil være de diametralt modsatte af dem, der tilstræbes med EU-lovgivningen?

Svar afgivet på Kommissionens vegne af Margot Wallström

(28. marts 2003)

For så vidt angår den foreslåede overførsel af vand fra floden Ebro til andre flodbækkener i Spanien, har Kommissionen haft en tilbundsgående dialog med de spanske myndigheder for at sikre, at projekteringen og den senere gennemførelse af projektet sker i overensstemmelse med Fællesskabets miljølovgivning og -politik.

Kommissionen er klar over, at der er nogle potentielle problemer med hensyn til vandkvaliteten i Ebros nedre løb. Dog gælder det med hensyn til elektrisk ledningsevne, at de nuværende gennemsnitsværdier i Ebros nedre løb er på cirka 1 000 microSiemens pr. centimeter. I henhold til Rådets direktiver 75/440/EØF af 16. juni 1975 om kvalitetskrav til overfladevand, som anvendes til fremstilling af drikkevand i medlemsstaterne(1), og 98/83/EF af 3. november 1998 om kvaliteten af drikkevand(2) er der fastsat grænseværdier på hhv. 1 000 og 2 500 microSiemens pr. centimeter som indikatorparametre (ikke-forpligtende). Derfor er det overførte vand velegnet som potentielt drikkevand og egentligt drikkevand, i det mindste for så vidt angår ledningsevne. Desuden er ledningsevnen i vandet i Ebros nedre løb lavere end tilfældet er for hovedparten af overflade- og grundvandsforekomsterne i de flodbækkener, der efter planerne skal tilføres vand fra Ebro. På grundlag af de data, Kommissionen ligger inde med, er det derfor usandsynligt i det mindste for så vidt angår spørgsmålet om ledningsevne at der bliver tale om en forringelse af vandkvaliteten i de modtagerbækkenerne som følge af den planlagte vandoverførsel.

(1) EFT L 194 af 25.7.1975.

(2) EFT L 330 af 5.12.1998.
SKRIFTLIG FORESPØRGSEL E-0980/03

af Roberta Angelilli (UEN) til Kommissionen

(27. marts 2003)

Om: Firenze Kommunes udnyttelse af midler fra kultur 2000-programmet

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Firenze Kommune, har hårdt brug for at udnytte EU-midlerne til fremme af det europæiske kulturområdes mangfoldighed og traditioner ved at fremme skabende kunstnerisk virksomhed og faglig mobilitet samt adgangen til og udbredelsen af kunst og kultur.

Kan Kommissionen på denne baggrund oplyse:

1. om Firenze Kommune har forelagt projekter i håb om at opnå støtte fra kultur 2000-programmet?

2. om Firenze Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Viviane Redingpå skriftlige forespørgsler E-0830/03, E-0892/03, E-0978/03, E-0979/03,E-0980/03, E-0981/03, E-0982/03, E-0983/03, E-0984/03, E-0985/03,E-0986/03, E-0987/03, E-0988/03, E-0989/03 og E-0990/03

(25. april 2003)

Kommssionen er i færd med at indhente de oplysninger, der er nødvendige for at besvare spørgsmålet, og skal meddele resultatet af sine efterforskninger, så snart det foreligger.
SKRIFTLIG FORESPØRGSEL E-0985/03

af Roberta Angelilli (UEN) til Kommissionen

(27. marts 2003)

Om: Pesaro Kommunes udnyttelse af midler fra kultur 2000-programmet

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pesaro Kommune, har hårdt brug for at udnytte EU-midlerne til fremme af det europæiske kulturområdes mangfoldighed og traditioner ved at fremme skabende kunstnerisk virksomhed og faglig mobilitet samt adgangen til og udbredelsen af kunst og kultur.

Kan Kommissionen på denne baggrund oplyse:

1. om Pesaro Kommune har forelagt projekter i håb om at opnå støtte fra kultur 2000-programmet?

2. om Pesaro Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Viviane Redingpå skriftlige forespørgsler E-0830/03, E-0892/03, E-0978/03, E-0979/03,E-0980/03, E-0981/03, E-0982/03, E-0983/03, E-0984/03, E-0985/03,E-0986/03, E-0987/03, E-0988/03, E-0989/03 og E-0990/03

(25. april 2003)

Kommssionen er i færd med at indhente de oplysninger, der er nødvendige for at besvare spørgsmålet, og skal meddele resultatet af sine efterforskninger, så snart det foreligger.
SKRIFTLIG FORESPØRGSEL E-0555/03

af Antonio Di Pietro (ELDR) til Kommissionen

(27. februar 2003)

Om: Affaldsforvaltning i Conegliano

Kommunalrådet i Conegliano i provinsen Treviso vedtog med sin beslutning nr. 127-597 af 8. april 2002 at overdrage den samlede forvaltning af byaffald og lignende affald samt forvaltningen af betalingen herfor (opkrævning og indkassering) til et lokalt rengøringskonsortium ved navn C.I.T., som kommunen er part i, uden først at afholde en udbudsprocedure. Overdragelsen af opgaven skulle finde sted senest den 1. juli 2002, og den kunne enten varetages direkte af C.I.T. eller af en tredjepart.

I ovennævnte beslutning bemærkes det, at C.I.T. er i stand til både at varetage den samlede forvaltning af byaffald, specialaffald og lignende affald, heri indbefattet indsamling og transport, samt opkrævning og indkassering af betalingen for denne tjeneste, og at netop denne samlede forvaltning, indsamling og transport indbefattet, vil gøre det muligt at optimere affaldshåndteringen i et område af optimal størrelse, hvorved der vil kunne opnås effektivitet og besparelser på området, samtidig med at der, som det hedder senere i beslutningen, sikres fuld eksternalisering af affaldshåndteringen i kommunen.

Efterfølgende modtog kommunens husstande og handels- og produktionsvirksomheder et brev fra byens borgmesteren, C.I.T.s direktør samt direktøren for SAV.NO, hvori brugerne blev oplyst om, at der ville ske nogle ændringer med hensyn til opkrævningen og indkasseringen af betalingen for 2002. Blandt andet præciseredes det, at betalingen for affaldshåndteringen ville blive opkrævet af SAV.NO på vegne af C.I.T., og at SAV.NO ville sende en regning til hver enkelt bruger. Og efter udsendelsen af dette brev modtog brugerne da også en regning fra SAV.NO.

Conegliano Kommune har alt i alt overdraget den samlede forvaltning direkte til C.I.T., som efterfølgende har overdraget en del af den til SAV.NO.

Mener Kommissionen på denne baggrund ikke, at disse foranstaltninger er ulovlige og udgør en krænkelse af Fællesskabets bestemmelser vedrørende udlicitering af den offentlige serviceforvaltning i lokalområder?

Svar afgivet på Kommissionens vegne af Frederik Bolkestein

(25. april 2003)

Kommissionen gør det ærede medlem opmærksom på, at den har kendskab til en række problemer, der skyldes, at den italienske lovgivning om lokale offentlige tjenesteydelser ikke er i overensstemmelse med de fællesskabsretlige bestemmelser om offentlige kontrakter og udlicitering. Denne lovgivning er i øjeblikket genstand for en overtrædelsesprocedure, i forbindelse med hvilken Kommissionen for nylig har fremsendt en supplerende åbningsskrivelse til den italienske regering.

Hvad angår overdragelsen af forvaltningen af byaffald i Conegliano kommune agter Kommissionen at anmode de italienske myndigheder om mere detaljerede oplysninger, der vil gøre det muligt at vurdere, om denne sag er omfattet af den mere generelle problemstilling, som har udløst ovenstående overtrædelsesprocedure.